b'\n_START_ARTICLE_\nHabo Kirke\n_START_PARAGRAPH_\nHabo Kirke (svensk: Habo kyrka) er en kirkebygning i Habo, Skara stift i J\xc3\xb6nk\xc3\xb6pings l\xc3\xa4n i Sverige. Den er sognekirke for Habo f\xc3\xb6rsamling. Kirken plejer at kaldes for "Tr\xc3\xa6katedralen ved V\xc3\xa4ttern". "Habo Gamle Kirke" er et lokalt k\xc3\xa6lenavn der ikke er officielt.\n_START_SECTION_\nKirkebygningen\n_START_PARAGRAPH_\nKirken er en tr\xc3\xa6kirke, der fik sit nuv\xc3\xa6rende udseende 1723. Kirkens arkitektur p\xc3\xa5minder om en katedrals, men er opf\xc3\xb8rt udelukkende i tr\xc3\xa6. Den har formen som en basilika, med et h\xc3\xb8jt midterskib og to lavere sideskibe. Kirken blev malet 1741\xe2\x80\x9343 af to malere fra J\xc3\xb6nk\xc3\xb6ping, Johan Kinnerus og Johan Christian Peterson. Malerierne illustrerer Luthers katekismus\' sammendrag af den kristne l\xc3\xa6re.'